钦定古今图书集成/理学汇编/学行典/第083卷 > 书经 > 《周书周官》
## 钦定古今图书集成/理学汇编/学行典/第083卷 > 书经 > 《周书周官》

《学古入官》，议事以制，政乃不迷。其尔典常作之师。无
以利口乱厥官。蓄疑败谋，怠忽荒政。不学墙面，莅事
惟烦。

〈大全〉新安陈氏曰：“成王训官以学，勉之以不学戒之。学古而后入官，则谋事必能以古制裁酌之，而政不迷矣。然世亦有好古而至于好异者，如王荆公是已，故又欲其以典常之理为师也。不学则于理不明，惟见其烦扰而已。学、不学之得失相去如此。成王此言，真万世有官君子之龟鉴也。”